title: Komission täytäntöönpanoasetus (EU) 2020/465, annettu 30 päivänä maaliskuuta 2020, kiireellisistä toimenpiteistä hedelmä- ja vihannesalan tuottajaorganisaatioiden tukemiseksi Italian alueilla Emilia Romagna, Veneto, Trentino Alto-Adige, Lombardia, Piemonte ja Friuli Venezia Giulia aasialaisen Halyomorpha halys -luteen niiden tuotannolle aiheuttaman vahingon osalta

text:
                  31.3.2020

                  FI

                  Euroopan unionin virallinen lehti

                  L 98/26

         KOMISSION TÄYTÄNTÖÖNPANOASETUS (EU) 2020/465,
         annettu 30 päivänä maaliskuuta 2020,
         kiireellisistä toimenpiteistä hedelmä- ja vihannesalan tuottajaorganisaatioiden tukemiseksi Italian alueilla Emilia Romagna, Veneto, Trentino Alto-Adige, Lombardia, Piemonte ja Friuli Venezia Giulia aasialaisen Halyomorpha halys -luteen niiden tuotannolle aiheuttaman vahingon osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 221 artiklan 1 kohdan,
         sekä katsoo seuraavaa:

                     (1)

                        Halyomorpha halys -lude on Aasiasta peräisin oleva hyönteinen, joka kulkeutui vahingossa kansainvälisen kaupan mukana unioniin ja erityisesti Italian pohjoisosan alueille (Emilia Romagna, Veneto, Trentino Alto-Adige, Lombardia, Piemonte ja Friuli Venezia Giulia), jäljempänä ’vahinkoa kärsineet alueet’.

                     (2)

                     Vuonna 2019 Halyomorpha halys -lude aiheutti vakavaa vahinkoa mainituilla alueilla, joilla se saastutti päärynöitä, persikoita ja nektariineja, omenoita, kiivejä, kirsikoita ja aprikooseja. Hedelmien ja vihannesten vaurioituminen tekee niistä kelpaamattomia niin kulutukseen kuin jalostukseenkin. Halyomorpha halys -lude aiheutti vahinkoa kärsineillä alueilla hedelmien ja vihannesten tuottajille arviolta 500 miljoonan euron tappiot pelkästään vuonna 2019. Halyomorpha halys -luteen vuoksi monet tuottajaorganisaatiot menettivät vahinkoa kärsineillä alueilla vuonna 2019 suuren osan hedelmä- ja vihannessadostaan tai jopa koko sadon.

                     (3)

                        Halyomorpha halys -lude ei nykyisin täytä Euroopan parlamentin ja neuvoston asetuksen (EU) 2016/2031 (2) mukaisia karanteenituhoojaksi määrittelyn perusteita, eikä sen hävittämiseksi voida toteuttaa toimenpiteitä unionin tasolla. Sen vuoksi Italian viranomaiset eivät voi tässä vaiheessa toteuttaa asianmukaisia kasvinsuojelutoimenpiteitä.

                     (4)

                     Lisäksi nykyään on käytettävissä vain rajoitetusti kasvinsuojelun keinoja Halyomorpha halys -luteen tehokasta torjuntaa varten. Niin kutsutut samuraiampiaiset (Trissolcus japonicus ja Trissolcus mitsukurii) vaihtoehtoisena biologisen torjunnan toimenpiteenä sallittiin Italiassa vasta vähän aikaa sitten antagonistihyönteisinä, eikä toistaiseksi ole selvää, onko tämä Halyomorpha halys -luteen biologisen torjunnan menetelmä tehokas.

                     (5)

                     Hedelmä- ja vihannesalan tuottajaorganisaatiot ovat toteuttaneet vahinkoa kärsineillä alueilla ennaltaehkäiseviä toimenpiteitä (esimerkiksi hyönteisverkkojen ja -pyydysten käyttö) välttääkseen viljelyksilleen aiheutuvan vahingon. Ponnisteluista huolimatta asianomaisille tuottajaorganisaatioille on aiheutunut samanaikaisesti korkeita kustannuksia ennaltaehkäisevistä toimenpiteistä sekä tuotannonmenetyksiä, joilla on ollut merkittävä kielteinen vaikutus niiden kaupan pidetyn tuotannon arvoon. Tämä horjuttaa tuottajaorganisaatioiden taloudellista vakautta ja heikentää niiden kykyä toteuttaa toimintaohjelmia seuraavina vuosina ja ottaa käyttöön toimenpiteitä tuholaisvahinkojen varalta. Lisäksi kaupan pidetyn tuotannon arvon aleneminen heikentää tuottajaorganisaatioiden mahdollisuuksia saada unionin taloudellista tukea hedelmä- ja vihannesalalla. Kaupan pidetyn tuotannon arvon aleneminen voi myös johtaa hedelmä- ja vihannesalalla tuottajaorganisaatioiden hyväksynnän menetykseen vahinkoa kärsineillä alueilla, joilla niiden kaupan pidetyn tuotannon arvo laskee alle lakisääteisen vähimmäisarvon.

                     (6)

                     Vahinkoa kärsineillä alueilla vallitsevan tilanteen monimutkaisuus, joka johtuu hedelmä- ja vihannestuotannolle aiheutuneesta vahingosta, hedelmä- ja vihannesalan tuottajaorganisaatioiden huomattavasta tulonmenetyksestä ja taloudellisesta epävakaudesta vahinkoa kärsineillä alueilla sekä niiden kyvyttömyydestä jatkaa toimintaohjelmiensa toteutusta tehokkaasti, on asetuksen (EU) N:o 1308/2013 221 artiklassa tarkoitettu erityinen ongelma. Kyseistä erityistä ongelmaa ei voida ratkaista mainitun asetuksen 219 tai 220 artiklan nojalla toteutettavilla toimenpiteillä, koska se ei liity olemassa olevaan markkinahäiriöön tai sen välittömään uhkaan. Ongelma ei liity myöskään eläintautien leviämisen estämiseksi toteutettaviin toimenpiteisiin eikä kansanterveyden taikka eläinten tai kasvien terveyden riskeistä johtuvaan kuluttajien luottamuksen menettämiseen.

                     (7)

                     Kiireelliset toimenpiteet, joilla parannetaan tuottajaorganisaatioiden mahdollisuuksia saada rahoitusta keskinäisistä rahastoista ja korotetaan niille vahinkoa kärsineillä alueilla annettavan unionin taloudellisen tuen enimmäismääriä, ovat sen vuoksi tarpeen erityisen ongelman ratkaisemiseksi vahinkoa kärsineillä alueilla. Toimenpiteillä turvataan tuottajaorganisaatioiden taloudellinen vakaus vahinkoa kärsineillä alueilla ja parannetaan niiden sietokykyä sekä valmiuksia selviytyä Halyomorpha halys -luteen aiheuttamasta vahingosta ja toteuttaa lisää asiaan liittyviä kriisinehkäisy- ja kriisinhallintatoimenpiteitä.

                     (8)

                     Keskinäisten rahastojen käyttö tuottajaorganisaatioiden kriisinehkäisy- ja kriisinhallintatoimenpiteenä vahinkoa kärsineillä alueilla on keino lieventää niiden hedelmä- ja vihannestuotannolle aiheutunutta vahinkoa ja niiden tulonmenetystä. Sen vuoksi olisi parannettava tuottajaorganisaatioiden mahdollisuuksia saada rahoitusta keskinäisistä rahastoista vahinkoa kärsineillä alueilla. Nykyään unionin taloudellinen tuki kattaa ainoastaan keskinäisen rahaston perustamisen hallintokulut sekä keskinäisen rahaston täydentämisen sen jälkeen, kun siitä on maksettu korvaus tuottajajäsenille, joiden tulot ovat laskeneet voimakkaasti epäsuotuisten markkinaolosuhteiden johdosta. Halyomorpha halys -luteen aiheuttaman vahingon korjaamiseksi vahinkoa kärsineillä alueilla olisi unionin taloudellisella tuella katettava myös keskinäisen rahaston alkupääoma. Keskinäisen rahaston alkupääomaksi tällä tavoin myönnettävä unionin taloudellinen tuki olisi kuitenkin varattava tuottajajäsenille Halyomorpha halys -luteen aiheuttaman vahingon vuoksi aiheutuneen tulonmenetyksen korvaamiseen.

                     (9)

                     Asetuksen (EU) N:o 1308/2013 34 artiklan 2 kohdan mukaista unionin taloudellisen tuen 4,6 prosentin enimmäismäärää, joka on varattu hedelmä- ja vihannesalalla tuottajaorganisaatioiden toimintaohjelmissa vahinkoa kärsineillä alueilla toteutettaviin kriisi- ja ennaltaehkäisytoimenpiteisiin, olisi korotettava 0,4 prosenttia kaupan pidetyn tuotannon arvosta 5 prosenttiin kaupan pidetyn tuotannon arvosta, jotta parannettaisiin asianomaisten tuottajaorganisaatioiden mahdollisuuksia saada rahoitusta keskinäisistä rahastoista ja muista kriisi- ja ennaltaehkäisytoimenpiteistä ja tuettaisiin niiden taloudellista vakautta. Koska erityinen ongelma ei koske tuottajaorganisaatioiden yhteenliittymiä, ei ole tarpeen korottaa asetuksen (EU) N:o 1308/2013 34 artiklan 2 kohdan kolmannessa alakohdassa säädettyä enimmäismäärää.

                     (10)

                     Seurauksena siitä, että 4,6 prosentin enimmäismäärää korotetaan 0,4 prosenttia, kriisi- ja ennaltaehkäisytoimenpiteisiin myönnettävän unionin taloudellisen tuen enimmäismäärän olisi noustava 0,9 prosenttiin asianomaisten tuottajaorganisaatioiden kaupan pidetyn tuotannon arvosta, kun se nykyisin on asetuksen (EU) N:o 1308/2013 34 artiklan 2 kohdan toisessa alakohdassa säädetty 0,5 prosenttia kaupan pidetyn tuotannon arvosta. Tämä ylimääräinen 0,4 prosenttia kaupan pidetyn tuotannon arvosta olisi käytettävä Halyomorpha halys -luteen torjumiseksi toteutettaviin toimenpiteisiin. Tämä on välttämätöntä, jotta voidaan vahvistaa hedelmä- ja vihannesalan tuottajaorganisaatioiden taloudellista vakautta vahinkoa kärsineillä alueilla, kasvattaa niiden sietokykyä ja parantaa niiden kykyä toteuttaa parannettuja toimintaohjelmia seuraavina vuosina.

                     (11)

                     Kun otetaan huomioon hedelmä- ja vihannesalan tuottajaorganisaatioiden taloudellinen epävakaus vahinkoa kärsineillä alueilla sekä tarve toteuttaa lisätoimenpiteitä Halyomorpha halys -luteen torjumiseksi, asetuksen (EU) N:o 1308/2013 34 artiklan 1 kohdassa tarkoitettu unionin taloudellisen tuen 50 prosentin enimmäismäärä olisi korotettava 60 prosenttiin kaikilla toimintaohjelmiin sisältyvillä toimenpiteillä, jotka koskevat Halyomorpha halys -luteen torjuntaa vahinkoa kärsineillä alueilla.

                     (12)

                     Kun otetaan huomioon toimintaohjelmien kalenterivuosittainen toteutus sekä se, että kaupan pidetyn tuotannon arvon laskenta, joka määrää unionin taloudellisen tuen määrän, perustuu edelliseen kalenterivuoteen, tämän asetuksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

                     (13)

                     Tätä asetusta olisi sovellettava 1 päivästä tammikuuta 2020. Tämä on välttämätöntä, koska kiireelliset toimenpiteet koskevat Halyomorpha halys -luteen hedelmä- ja vihannestuotannolle aiheuttamaa vahinkoa kärsineille tuottajaorganisaatioille annettavan unionin taloudellisen tuen tasoa ja soveltamisalaa. Tuottajaorganisaatioiden on voitava soveltaa kyseisiä toimenpiteitä toimintaohjelmissaan tammikuusta 2020 alkaen, jotta ne voivat korjata nopeasti Halyomorpha halys -luteen niiden hedelmä- ja vihannestuotannolle aiheuttaman vahingon ja varmistaa toimintaohjelmiensa jatkuvuuden sekä oman taloudellisen ja rahoituskestävyytensä jo vuonna 2020.

                     (14)

                     Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean (puutarhatuotteet) lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Soveltamisala
            Tätä asetusta sovelletaan hyväksyttyihin tuottajaorganisaatioihin, jotka toimivat Italian alueilla Emilia Romagna, Veneto, Trentino Alto-Adige, Lombardia, Piemonte ja Friuli Venezia Giulia ja joiden vuoden 2019 hedelmä- ja vihannestuotannolle aiheutti vahinkoa aasialainen Halyomorpha halys-lude.

            2 artikla
            Kiireelliset toimenpiteet tuottajaorganisaatioiden erityisen ongelman ratkaisemiseksi vahinkoa kärsineillä alueilla

               1.   Asetuksen (EU) N:o 1308/2013 33 artiklan 3 kohdan d alakohdassa tarkoitettuihin keskinäisiin rahastoihin myönnettävän unionin taloudellisen tuen on katettava myös tuki keskinäisten rahastojen alkupääomaa varten. Se on varattava tuottajajäsenille maksettavaan korvaukseen tulonmenetyksestä, johon on syynä Halyomorpha halys -luteen hedelmä- ja vihannestuotannolle aiheuttama vahinko 1 artiklassa tarkoitetuilla alueilla.

               2.   Asetuksen (EU) N:o 1308/2013 34 artiklan 2 kohdan toisessa alakohdassa tarkoitettua 4,6 prosentin enimmäismäärää kaupan pidetyn tuotannon arvosta on korotettava 0,4 prosenttia ja tätä ylimääräistä 0,4:ää prosenttia vastaava määrä on käytettävä kriisinehkäisy- ja kriisinhallintatoimenpiteisiin, joilla pyritään korjaamaan Halyomorpha halys -luteen 1 artiklassa tarkoitetuilla alueilla aiheuttamaa vahinkoa.

               3.   Tuottajaorganisaatioiden pyynnöstä on asetuksen (EU) N:o 1308/2013 34 artiklan 1 kohdassa tarkoitettu unionin taloudellisen tuen 50 prosentin enimmäismäärä korotettava 60 prosenttiin aasialaiseen Halyomorpha halys -luteeseen liittyvillä toimenpiteillä 1 artiklassa tarkoitetuilla alueilla toimivien tuottajaorganisaatioiden toimintaohjelmissa.

            3 artikla
            Voimaantulo ja soveltamispäivä
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivän tammikuuta 2020 ja 31 päivän joulukuuta 2020 välisenä aikana.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä maaliskuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 347, 20.12.2013, s. 671.

            (2)  Euroopan parlamentin ja neuvoston asetus (EU) 2016/2031, annettu 26 päivänä lokakuuta 2016, kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta sekä neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta (EUVL L 317, 23.11.2016, s. 4).


title: Komission täytäntöönpanoasetus (EU) 2020/622, annettu 29 päivänä huhtikuuta 2020, tiettyjen tavaroiden luokittelusta yhdistettyyn nimikkeistöön

text:
                  7.5.2020

                  FI

                  Euroopan unionin virallinen lehti

                  L 144/6

         KOMISSION TÄYTÄNTÖÖNPANOASETUS (EU) 2020/622,
         annettu 29 päivänä huhtikuuta 2020,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:

                     (1)

                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                     (2)

                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                     (3)

                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

                     (4)

                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                     (5)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.

            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä huhtikuuta 2020.

                  Komission puolesta,

                  puheenjohtajan nimissä

               Stephen QUEST

                  Pääjohtaja

                  Verotuksen ja tulliliiton pääosasto

            (1)  EUVL L 269, 10.10.2013, s. 1.

            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

            LIITE

                        Tavaran kuvaus

                        Luokittelu (CN-koodi)

                        Perusteet

                        (1)

                        (2)

                        (3)

                        Autoradion suorakaiteen muotoinen etupaneeli, ns. ohjauspaneeli, jossa on useita painikkeita erilaisten radiotoimintojen aktivoimiseksi. Etupaneeli on valmistettu muovista. Painikkeissa/kytkimissä on laserilla kaiverrettuja merkintöjä.
                        Tavara esitetään tullille ilman sähköisiä tai elektronisia komponentteja.
                        (Katso kuvat)  (*1)

                        8529 90 92

                        Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 2 huomautuksen b alakohdan sekä CN-koodien 8529, 8529 90  ja 8529 90 92  nimiketekstien mukaisesti.
                        Tavaralla on suora merkitys autoradion käytössä. Se on olennainen osa autoradion toimintaa, sillä se mahdollistaa kosketinkärkien aktivoinnin ja siten radion eri toimintojen valitsemisen. Sen rakenne ja toimintatapa sulkevat pois käytön muuna kuin autoradion osana. (Ks. unionin tuomioistuimen tuomio 15.2.2007, RUMA GmbH v. Oberfinanzdirektion Nürnberg, C-183/06, ECLI:EU:C:2007:110). Näin ollen sen katsotaan olevan osa radiota. Sen vuoksi tavara on luokiteltava nimikkeeseen 8529 nimikkeen 8527 laitteiden muuksi osaksi.
                        Luokittelu CN-koodiin 8529 90 49  ei tule kyseeseen, koska tavara ei ole nimikkeessä 8529 tarkoitettu ”kaappi tai kotelo” vaan ainoastaan autoradion etupaneeli (ks. myös selittävät huomautukset yhdistettyyn nimikkeistöön, alanimikkeet 8529 90 41  ja 8529 90 49 , kolmas kappale).
                        Tavara on sen vuoksi luokiteltava CN-koodiin 8529 90 92  nimikkeen 8527 laitteiden muuksi osaksi.

               (*1)  Kuvat ovat ainoastaan ohjeellisia.


title: Komission täytäntöönpanoasetus (EU) 2020/623, annettu 30 päivänä huhtikuuta 2020, rekisteröidyn tislattua alkoholijuomaa koskevan maantieteellisen merkinnän eritelmän muutoksen hyväksymisestä (Ratafia de Champagne)

text:
                  7.5.2020

                  FI

                  Euroopan unionin virallinen lehti

                  L 144/10

         KOMISSION TÄYTÄNTÖÖNPANOASETUS (EU) 2020/623,
         annettu 30 päivänä huhtikuuta 2020,
         rekisteröidyn tislattua alkoholijuomaa koskevan maantieteellisen merkinnän eritelmän muutoksen hyväksymisestä
         (Ratafia de Champagne)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tislattujen alkoholijuomien määritelmistä, kuvauksesta, esittelystä ja merkinnöistä, tislattujen alkoholijuomien nimien käytöstä muiden elintarvikkeiden esittelyssä ja merkinnöissä, tislattujen alkoholijuomien maantieteellisten merkintöjen suojaamisesta, maatalousperäisen etyylialkoholin ja maatalousperäisten tisleiden käytöstä alkoholijuomissa ja asetuksen (EY) N:o 110/2008 kumoamisesta 17 päivänä huhtikuuta 2019 annetun Euroopan parlamentin ja neuvoston asetuksen (EU) 2019/787 (1) ja erityisesti sen 30 artiklan 2 kohdan,
         sekä katsoo seuraavaa:

                     (1)

                     Komissio tutki Euroopan parlamentin ja neuvoston asetuksen (EY) N:o 110/2008 21 artiklan, luettuna yhdessä sen 17 artiklan 5 kohdan kanssa, mukaisesti Ranskan 5 päivänä heinäkuuta 2018 esittämän hakemuksen, joka koskee asetuksen (EY) N:o 110/2008 (2) nojalla suojattua maantieteellistä merkintää ”Ratafia de Champagne” koskevan teknisen asiakirjan muutoksen hyväksymistä. Hakemukseen sisältyy nimityksen ”Ratafia de Champagne” muutos muotoon ”Ratafia champenois”.

                     (2)

                     Asetus (EU) 2019/787, joka korvaa asetuksen (EY) N:o 110/2008, tuli voimaan 25 päivänä toukokuuta 2019. Kyseisen asetuksen 49 artiklan 1 kohdan mukaisesti maantieteellisiä merkintöjä koskeva asetuksen (EY) N:o 110/2008 III luku on kumottu 8 päivästä kesäkuuta 2019 alkaen. Asetuksen (EU) 2019/787 22 artiklan 2 kohdan nojalla tekniset asiakirjat, jotka on sisällytetty asetuksen (EY) N:o 110/2008 mukaisiin hakemuksiin ennen 8 päivää kesäkuuta 2019, on katsottava tuote-eritelmiksi.

                     (3)

                     Todettuaan hakemuksen asetuksen (EY) N:o 110/2008 mukaiseksi komissio julkaisi muutoshakemuksen mainitun asetuksen 17 artiklan 6 kohdan mukaisesti Euroopan unionin virallisessa lehdessä (3) asetuksen (EU) 2019/787 50 artiklan 4 kohdan ensimmäisen alakohdan nojalla.

                     (4)

                     Koska komissiolle ei ole esitetty vastaväitteitä asetuksen (EU) 2019/787 27 artiklan 1 kohdan mukaisesti, eritelmän muutos olisi hyväksyttävä eritelmän muutoksiin soveltuvin osin sovellettavan mainitun asetuksen 30 artiklan 2 kohdan nojalla,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Ratafia de Champagne” koskevan eritelmän muutos, joka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä huhtikuuta 2020.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 130, 17.5.2019, s. 1.

            (2)  Euroopan parlamentin ja neuvoston asetus (EY) N:o 110/2008, annettu 15 päivänä tammikuuta 2008, tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta sekä neuvoston asetuksen (ETY) N:o 1576/89 kumoamisesta (EUVL L 39, 13.2.2008, s. 16).

            (3)  EUVL C 431, 23.12.2019, s. 31.


title: Komission täytäntöönpanoasetus (EU) 2020/1086, annettu 23 päivänä heinäkuuta 2020, ikaridiinin hyväksymisestä vanhana tehoaineena käytettäväksi valmisteryhmään 19 kuuluvissa biosidivalmisteissa (ETA:n kannalta merkityksellinen teksti)

text:
                  24.7.2020

                  FI

                  Euroopan unionin virallinen lehti

                  L 239/9

         KOMISSION TÄYTÄNTÖÖNPANOASETUS (EU) 2020/1086,
         annettu 23 päivänä heinäkuuta 2020,
         ikaridiinin hyväksymisestä vanhana tehoaineena käytettäväksi valmisteryhmään 19 kuuluvissa biosidivalmisteissa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 89 artiklan 1 kohdan kolmannen alakohdan,
         sekä katsoo seuraavaa:

                     (1)

                     Komission delegoidussa asetuksessa (EU) N:o 1062/2014 (2) vahvistetaan luettelo vanhoista tehoaineista, jotka on arvioitava sen selvittämiseksi, voidaanko ne mahdollisesti hyväksyä käytettäviksi biosidivalmisteissa. Luetteloon kuuluu ikaridiini.

                     (2)

                     Ikaridiini on arvioitu käytettäväksi biosidivalmisteissa, jotka kuuluvat Euroopan parlamentin ja neuvoston direktiivin 98/8/EY (3) liitteessä V kuvattuun tuotetyyppiin 19 (karkotteet ja houkutteet), joka vastaa asetuksen (EU) N:o 528/2012 liitteessä V kuvattua valmisteryhmää 19.

                     (3)

                     Tanska nimettiin esitteleväksi jäsenvaltioksi, ja sen arvioinnista vastaava toimivaltainen viranomainen toimitti arviointikertomuksen sekä suosituksensa komissiolle 14 päivänä tammikuuta 2011.

                     (4)

                     Biosidivalmistekomitea hyväksyi 10 päivänä joulukuuta 2019 Euroopan kemikaaliviraston lausunnon (4) delegoidun asetuksen (EU) N:o 1062/2014 7 artiklan 2 kohdan mukaisesti ottaen huomioon arvioinnista vastaavan toimivaltaisen viranomaisen päätelmät.

                     (5)

                     Asetuksen (EU) N:o 528/2012 90 artiklan 2 kohdasta voidaan päätellä, että aineet, joiden osalta jäsenvaltioiden arviointi on saatettu päätökseen viimeistään 1 päivänä syyskuuta 2013, olisi arvioitava direktiivin 98/8/EY säännösten mukaisesti. Euroopan kemikaaliviraston lausunnon mukaan ikaridiinia sisältävien valmisteryhmään 19 kuuluvien biosidivalmisteiden voidaan olettaa täyttävän direktiivin 98/8/EY 5 artiklan vaatimukset edellyttäen, että niiden käyttöä koskevia tiettyjä spesifikaatioita ja edellytyksiä noudatetaan.

                     (6)

                     Siksi on aiheellista hyväksyä ikaridiinin käyttö valmisteryhmän 19 biosidivalmisteissa edellyttäen, että tiettyjä spesifikaatioita ja edellytyksiä noudatetaan.

                     (7)

                     Koska asetuksen (EU) N:o 528/2012 90 artiklan 2 kohdasta voidaan päätellä, että aineet, joiden osalta jäsenvaltioiden arviointi on saatettu päätökseen viimeistään 1 päivänä syyskuuta 2013, olisi hyväksyttävä direktiiviä 98/8/EY noudattaen, hyväksynnän voimassaoloajan olisi oltava 10 vuotta mainitulla direktiivillä käyttöön otetun käytännön mukaisesti.

                     (8)

                     Kohtuullinen määräaika on tarpeen ennen tehoaineen hyväksymistä, jotta asianomaiset osapuolet voivat tarvittavalla tavalla valmistautua uusiin vaatimuksiin.

                     (9)

                     Tässä asetuksessa säädetyt toimenpiteet ovat pysyvän biosidivalmistekomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksytään ikaridiini käytettäväksi tehoaineena valmisteryhmään 19 kuuluvissa biosidivalmisteissa siten, että sovelletaan liitteessä vahvistettuja spesifikaatioita ja edellytyksiä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä heinäkuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 167, 27.6.2012, s. 1.

            (2)  Komission delegoitu asetus (EU) N:o 1062/2014, annettu 4 päivänä elokuuta 2014, Euroopan parlamentin ja neuvoston asetuksessa (EU) N:o 582/2012 tarkoitetusta kaikkien biosidivalmisteissa käytettyjen vanhojen tehoaineiden järjestelmällistä arviointia koskevasta työohjelmasta (EUVL L 294, 10.10.2014, s. 1).

            (3)  Euroopan parlamentin ja neuvoston direktiivi 98/8/EY, annettu 16 päivänä helmikuuta 1998, biosidituotteiden markkinoille saattamisesta (EYVL L 123, 24.4.1998, s. 1).

            (4)  Biocidal Products Committee Opinion on the application for approval of the active substance Icaridin, Product type: 19, ECHA/BPC/229/2019, annettu 10. joulukuuta 2019.

            LIITE

                           Yleisnimi

                           IUPAC-nimi

                           Tunnistenumerot

                           Tehoaineen vähimmäispuhtausaste
                            (1)

                           Hyväksymispäivä

                           Hyväksymisen päättymispäivä

                           Valmisteryhmä

                           Erityisedellytykset

                        Ikaridiini

                        IUPAC-nimi:
                        (RS)-sek-butyyli (RS)-2-(2-hydroksietyyli)piperidiini-1-karboksylaatti
                        EY-numero: 423-210-8
                        CAS-numero: 119515-38-7

                        97 painoprosenttia

                        1. helmikuuta 2022

                        31. tammikuuta 2032

                        19

                        Biosidivalmisteiden lupien on täytettävä seuraavat edellytykset:

                                    a)

                                    Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamiin käyttötarkoituksiin mutta joita ei ole käsitelty tehoaineen riskinarvioinnissa unionin tasolla.

                                    b)

                                    Niiden valmisteiden osalta, joista voi jäädä jäämiä elintarvikkeisiin ja rehuihin, on tarkistettava, onko tarpeen asettaa uudet jäämien enimmäismäärät tai muuttaa voimassa olevia jäämien enimmäismääriä Euroopan parlamentin ja neuvoston asetuksen (EY) N:o 470/2009  (2) tai Euroopan parlamentin ja neuvoston asetuksen (EY) N:o 396/2005  (3) mukaisesti, ja toteutettava kaikki asianmukaiset riskinhallintatoimenpiteet sen varmistamiseksi, etteivät sovellettavat jäämien enimmäismäärät ylity.

                                    c)

                                    Arvioitujen käyttötarkoitusten osalta havaittujen riskien vuoksi valmisteen arvioinnissa on kiinnitettävä erityistä huomiota alle kahden vuoden ikäisiin lapsiin iho- ja toissijaisen altistumisen seurauksena.

               (1)  Tässä sarakkeessa ilmoitettu puhtaus on arvioidun tehoaineen vähimmäispuhtausaste. Markkinoille saatetussa valmisteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua tehoainetta.

               (2)  Euroopan parlamentin ja neuvoston asetus (EY) N:o 470/2009, annettu 6 päivänä toukokuuta 2009, yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta (EUVL L 152, 16.6.2009, s. 11).

               (3)  Euroopan parlamentin ja neuvoston asetus (EY) N:o 396/2005, annettu 23 päivänä helmikuuta 2005, torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta (EUVL L 70, 16.3.2005, s. 1).


title: Komission täytäntöönpanoasetus (EU) 2021/179, annettu 8 päivänä helmikuuta 2021, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Dalmatinska panceta” (SMM))

text:
                  16.2.2021

                  FI

                  Euroopan unionin virallinen lehti

                  L 53/97

         KOMISSION TÄYTÄNTÖÖNPANOASETUS (EU) 2021/179,
         annettu 8 päivänä helmikuuta 2021,
         nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Dalmatinska panceta” (SMM))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Kroatian hakemus nimityksen ”Dalmatinska panceta” rekisteröimiseksi julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan a alakohdan mukaisesti.

                     (2)

                     Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, joten nimitys ”Dalmatinska panceta” olisi rekisteröitävä,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitys ”Dalmatinska panceta” (SMM).
            Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.2 ”Lihavalmisteet (kuumennetut, suolatut, savustetut jne.)” tuotteeseen.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 8 päivänä helmikuuta 2021.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 343, 14.12.2012, s. 1.

            (2)  EUVL C 309, 18.9.2020, s. 13.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).